那蘇圖

那蘇圖（，），字羲文，戴佳氏，满洲镶黄旗人。清朝大臣，乾隆帝忻貴妃之父。

生平
康熙三十六年（1697），襲拖沙喇哈番（云骑尉）世職。五十年（1711），授藍翎侍衞。雍正二年（1724），授头等侍卫；五年，遷兵部侍郎，出為黑龍江將軍；八年，調奉天將軍。乾隆元年，擢兵部尚書。乾隆二年（1737年），任兩江總督，兩年後因丁憂免職（继任为镶黄旗汉军郝玉麟）。五年，任刑部尚书，署湖广總督。乾隆六年（1741年）再任兩江總督。七年，任兩廣總督。十年，调直隶总督（前任镶黄旗满洲高斌），晋太子少傅。十三年，晋太子太保，授領侍衛內大臣。乾隆十四年（1749），卒，賜祭葬，諡號恪勤，入祀賢良祠载《钦定八旗通志：八旗祀典》卷82。。《清史稿．列傳之308卷》

那蘇圖，戴佳氏，字羲文，滿洲鑲黃旗人。康熙五十年，襲拖沙喇哈番世職，授藍翎侍衞。雍正初，四遷兵部侍郎。四年，出為黑龍江將軍。八年，調奉天將軍。乾隆元年，擢兵部尚書。二年，調刑部，授兩江總督。協辦吏部尚書顧琮請江、浙沿海設塘堡，復衞所，下督撫詳議。三年， 那蘇圖 奏：「明沿海衞、所武事廢弛，我朝裁衞改營，江南有金山、柘林、青村、南匯、川沙、吳淞、劉河諸營，提督駐松江控制。崇明、狼山二鎮對峙海口，塘汛聲勢連絡，無庸復設衞、所。瀕海砲臺，應改建者一，華亭漴缺墩；應增建者二：柘林南門，福山挑山嘴；應移建者一，吳淞王家嘴；應修者一，劉河北七丫口。」並請改舊制，撤牆設垛，置木蓋，留貯藥之屋；並請城茜涇，設兵崇明西南二條監河、顧四房溝、堂沙頭港諸地。下部議行。江南旱，上命撥福建倉穀三十萬石治賑。 那蘇圖奏言：「江、廣諸省買米，次第運至，無災州縣，本年漕糧全數截留，兩江不患無米。福建海疆重地，且不產米，請留十萬石分撥災區，以二十萬石運還福建。」上嘉其得封疆大臣之度。四年，詔免兩江地丁錢糧。奏言：「向例蠲免不分貧富，但富戶遇歉，未傷元氣；貧民素乏蓋藏，多免一分，即受一分之惠。請以各州縣實徵冊為據，額根五錢以下者全蠲，五錢以上者酌量蠲免，五兩以上者無庸議蠲。」上諭曰：「卿能如此酌議，如此擔當，誠為可嘉。古人云『有治人無治法』，當訪察胥役，毋令因事擾民，則全美矣。」以憂去。
五年，授刑部尚書。旋出署湖廣總督。六年，調兩江。七年，調閩浙。疏裁闔省鹽場浮費，場員受年節規禮，以不枉法贓論罪。八年，疏言：「溫、台二洋，漁船汛兵，向有陋規。總督李衞奏改塗稅，稽曾筠又請減半徵收。漁船出洋，海關徵樑頭稅，有司徵漁課，不當復加塗稅。」命永遠革除。九年，疏言：「臺灣孤懸海外，漳、泉、潮、惠流民聚居，巡臺御史熊學鵬議令開荒。臣思曠土久封，遽行召墾，恐匪徒滋事，已令中止。」報聞。
旋調兩廣。十年，條奏：「兩廣鹽政，請以商欠鹽價羨餘分年帶徵。商已承替，令承替者償；官或侵漁，令侵漁者償。埠商占引地，逋成本，斥逐另募。鹽課外加二五加一，並屬私派，悉行禁革。」又調直隸。十一年，條奏八旗屯田章程。十二年，上東巡，那蘇圖 從至通州，賚白金萬。條奏稽察山海關諸事，並如所奏議行。加太子少傅。十三年，加太子太保，授領侍衛內大臣，仍留總督任。 那蘇圖請赴金川軍前佐班第治事，上不許。十四年，命暫署河道總督。卒，賜祭葬，諡恪勤。

为乾隆版《宝坻縣志》作序（乾隆十年（1745）刻本，洪肇楙修，另有汪由敦、钱陈群序）。

家庭
始祖兌齊，“鑲黄旗人，穆克譚巴圖魯同族，世居杭佳地方，國初來歸”（据《八旗滿洲氏族通譜》卷29）。
祖父噶禄，顺治五年（1648）袭其叔色赫骑都尉世职，加至三等轻车都尉，历任侍卫、内务府主事、康熙七年至二十七年总管内务府大臣（卒于任上），康熙帝特授第一任镶黄旗满洲第二叅領第一世管佐領（係康熙十九年（1680）編立，据《钦定八旗通志》）。
父道禪（又道缠），以侍卫授科尔沁公主（固伦纯禧公主）府长使，奉命出使噶爾丹，康熙三十六年（1697）殉难，授雲騎尉世职（载《钦定八旗通志：镶黄旗满洲世职》卷279）。
胞叔海清（又海青，兌齊之元孙，c.1650s-1710），十几岁即成康熙帝御前侍卫，跟随康熙帝亲征噶尔丹，袭父噶禄的镶黄旗满洲第二參領第一世管佐領，頭等侍衛、副都統，加太子太保，諡果毅，《钦定八旗通志：大臣传七》卷141有传。后代有道光十六年恩科进士慧成，道光三十年庚戌（1850）科进士晉康。
妻章佳氏（父鑲黃旗滿洲扁武，祖父二等侍卫海寬；堂姑章佳氏，封康熙帝之敬敏皇貴妃、即怡賢親王允祥生母）。
次子阿玉锡，乾隆十四年袭云骑尉世职。妻爱新觉罗氏（父镶蓝旗宗室永璥，工诗画；祖父弘晉，曾祖允礽即康熙帝第二子）。
子阿敏達?，妻爱新觉罗氏（父诗人、正蓝旗固山贝子蘊端，祖父和硕安和親王岳乐）。
女一戴佳氏，乾隆帝忻貴妃。
女二戴佳氏，嫁内务府正黄旗汉军、江蘇布政使署理江蘇巡撫尤氏安寧（父東陵總管內務府大臣豐勝額，兄两淮盐政尤拔世；胞姊妹尤氏，嫁内务府正白旗汉军、热河总管尚福海（孙女尚佳氏封道光帝之豫嬪））。
女三戴佳氏，嫁刑部侍郎完顏氏期成額（父白衣保，祖父翻译家和素，曾祖順治九年（1652年）策試滿洲進士壬辰科二甲阿什坦）；其子河南布政使完顏岱；孙儿山東泰安府知府廷鏴，孙儿媳惲珠。
女四戴佳氏，嫁镶黄旗满洲、內閣中書鈕祜祿氏福隆阿（父瞻岱，祖父博啟，胞姊鈕祜祿氏嫁多羅貝子斐蘇）。
女五戴佳氏，嫁鑲黃旗滿洲、頭等侍衛、山西巡撫富察氏明興 (清朝)（父溫勤公廣成，胞叔一等伯傅清、保和殿大学士傅恆，姑母富察氏封乾隆帝之孝賢純皇后，祖父一等承恩公李榮保）。

 延伸阅读 


參考文獻

《清史稿》卷308·列传九十五

N那
N那
N那
N那
Category:黑龍江將軍
Category:清朝刑部尚書
Category:清朝兵部尚書
Category:戴佳氏
Category:清朝外戚
Category:律例館總裁